ຣັດເຊຍຕ້ອງຕິ ສຫລ ທີ່ຮັບຮູ້ ແນວໂຮມຝ່າຍຄ້ານ ລັດຖະບານຊີເຣຍ (ສະໄລດ໌)
ຣັດເຊຍວ່າ ການຮັບຮູ້ ແນວໂຮມຝ່າຍຕໍ່ຕ້ານ ລັດຖະບານຊີເຣຍ ເປັນການຕ້ານຢັນ ການດໍາເນີນ ຄວາມພະຍາຍາມສ້າງຕັ້ງ​ ໄລຍະ​ຂ້າມ​ຜ່ານທາງການເມືອງຂຶ້ນ ຢູ່ໃນຊີເຣຍ.
ຣັດເຊຍເວົ້າວ່າ ຕົນມີຄວາມປະຫລາດໃຈ ທີ່ສະຫະລັດຮັບຮູ້ ແນວໂຮມຂອງຝ່າຍທີ່ຕໍ່ຕ້ານ ລັດຖະບານຊີເຣຍ ທີ່ຫາກໍ່ສ້າງ ຕັ້ງຂຶ້ນໃໝ່ໆນັ້ນ ວ່າເປັນຜູ້ຕາງໜ້າໃຫ້ແກ່ປະຊາຊົນຊີເຣຍ ລັດຖະມົນຕີກະຊວງການຕ່າງປະເທດຣັດເຊຍ ທ່ານ Sergi Lavrov ກ່າວໃນວັນພຸດມື້ນີ້ ວ່າ ການເຄື່ອນໄຫວດັ່ງກ່າວ ເປັນ ການຕ້ານຢັນການດໍາເນີນຄວາມພະຍາຍາມໃນການສ້າງຕັ້ງ ໄລຍະຂ້າມຜ່ານທາງການເມືອງຂຶ້ນ ຢູ່ໃນຊີເຣຍ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ປະກາດ ກ່ຽວກັບການເຄື່ອນໄຫວ ທີ່ ໄດ້ມີການຄາດໝາຍກັນຢ່າງແຜ່ ຫລາຍຢູ່ໃນການໃຫ້ສໍາພາດ ທາງໂທລະພາບ ໃນວັນອັງຄານ ວານນີ້ ມັນເປັນການເຄື່ອນໄຫວທີ່ແນໃສ່ເພີ້ມຄວາມແຂງແກ່ນ ໃຫ້ແກ່ໄມ້ມືຂອງກຸ່ມກະບົດຊີເຣຍ ທີ່ຊອກຫາທາງໂຄ່ນລົ້ມລັດຖະບານຂອງປະທານາທິບໍ ດີ Bashar al-Assad ຂອງຊີເຣຍນັ້ນ ແຕ່ວ່າສະຫະລັດບໍ່ໄດ້ໃຫ້ຄໍາໝັ້ນໝາຍໃດໆ ທີ່ຈະ ປະກອບອາວຸດໃຫ້ແກ່ ຝ່າຍຄ້ານ ຊຶ່ງທາງລັດຖະບານສະຫະລັດເວົ້າວ່າ ແນວໂຮມດັ່ງກ່າວ ມີພວກກໍ່ການຮ້າຍ ຮວມຢູ່ນໍາດ້ວຍ ລັດຖະບານມົສກູຄັດຄ້ານຕໍ່ຄໍາຮຽກຮ້ອງຂອງບັນດາອໍານາດຝ່າຍຕາເວັນຕົກ ທີ່ຢາກໃຫ້ ມີການປ່ຽນແປງລະບອບປົກຄອງຂອງປະທານາທິບໍດີຊີເຣຍ ຊຶ່ງເປັນພັນທະມິດຂອງ ຣັດເຊຍມາເປັນເວລາດົນນານນັ້ນ ໃນຂະນະດຽວກັນ ຜູ້ແທນຫລາຍກວ່າ 100 ທ່ານ ທີ່ມາຈາກ ບັນດາປະເທດທີ່ເອີ້ນກັນວ່າ ກຸ່ມເພື່ອນມິດຂອງຊີເຣຍນັ້ນ ກໍາ ລັງເຂົ້າຮ່ວມກອງປະຊຸມໃນວັນພຸດມື້ນີ້ ຢູ່ປະເທດ Morocco ໂດຍມີຈຸດປະສົງແນໃສ່ໃຫ້ມີການບັນລຸຂໍ້ຕົກລົງກັນ ກ່ຽວກັບ ຍຸດທະສາດໃນ ການຫັນປ່ຽນທາງການເມືອງ ຖ້າຫາກປະ ທານາທິບໍດີ Bashar al-Assad ຕົກຈາກ ຕໍາແໜ່ງໄປ